2017. gada 3. maijā Noteikumi Nr. 229

Rīgā (prot. Nr. 22  10. §)

**Grozījumi Ministru kabineta 2017. gada 28. februāra noteikumos Nr. 109 "Noteikumi par profesionālās darbības pārkāpumiem"**

Izdoti saskaņā ar

Publisko iepirkumu likuma

42. panta astoto daļu,

Sabiedrisko pakalpojumu sniedzēju iepirkumu likuma 48. panta trešo daļu un

Publiskās un privātās partnerības likuma 37. panta astoto daļu

Izdarīt Ministru kabineta 2017. gada 28. februāra noteikumos Nr. 109 "Noteikumi par profesionālās darbības pārkāpumiem" (Latvijas Vēstnesis, 2017, 45. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Publisko iepirkumu likuma 42. panta astoto daļu, Sabiedrisko pakalpojumu sniedzēju iepirkumu likuma 48. panta trešo daļu un Publiskās un privātās partnerības likuma 37. panta astoto daļu".

2. Izteikt 1. un 2. punktu šādā redakcijā:

"1. Noteikumi nosaka smagus profesionālās darbības pārkāpumus, par kuriem pasūtītājs, sabiedrisko pakalpojumu sniedzējs vai koncesijas procedūras komisija var izslēgt kandidātu vai pretendentu no turpmākās dalības iepirkuma vai koncesijas procedūrā (turpmāk – iepirkuma procedūra).

2. Pasūtītājs, sabiedrisko pakalpojumu sniedzējs, publiskais partneris vai koncesijas procedūras komisija, ņemot vērā iepirkuma priekšmetu vai iepirkuma procedūru, paziņojumā par līgumu vai paziņojumā par koncesiju, vai iepirkuma procedūras dokumentos par iemeslu kandidāta vai pretendenta izslēgšanai no dalības iepirkuma procedūrā var noteikt vienu vai vairākus šo noteikumu pielikumā minētos smagos profesionālās darbības pārkāpumus."

3. Aizstāt pielikuma nosaukumā vārdus un skaitli "un Sabiedrisko pakalpojumu sniedzēju iepirkumu likuma 48. panta trešo daļu" ar vārdiem un skaitļiem "Sabiedrisko pakalpojumu sniedzēju iepirkumu likuma 48. panta trešo daļu un Publiskās un privātās partnerības likuma 37. panta otrās daļas 2. punktu".

Ministru prezidents Māris Kučinskis

Finanšu ministre Dana Reizniece-Ozola